# Møtereferat

|  |  |
| --- | --- |
| **Tilstede:** | Tone Haugland, Tatevik Sarkisian, Trond Gunnar Rasmussen, Torgunn Thommassen, Gry Brandsnes (observatør – FAU) og Toini Rysstad  |
| **Fravær:** | Bente Nergaard, Toril Fiskarstrand, Trude Margrethe Arnesen (FAU-leder) |
| **Møtegruppe:** | **Driftsstyremøte** |
| **Møtested:** | Ullevålsveien skole, personalrommet i 2.etg |
| **Møtedato:** | **14.12.2016 00:00** |
| **Møtetid:** | **Klokken 17:00** |
| **Telefon:** | 23466400 |
| **Vår ref** | Toini Rysstad |
| **Neste møte:** | 16.01.2017 |

|  |
| --- |
| **Referat fra Driftsstyremøte14.12.2016** |

**SAK 18/2016- Godkjenning av innkalling.**

Vedtak: Driftsstyret godkjenner innkallingen.

**SAK 19/2016- Godkjenning av referat** fra møtet 22.09.16

Vedtak: Driftsstyret godkjenner referatet.

**SAK 20/2016 –Forlengelse av vikariater i personalet**

Dette skoleåret jobber 3 pedagoger redusert stilling pga videreutdanning. To har permisjon pga annen jobb. Eirik Valestrand, Håvard Engedal, Ann-Tove Moseng er tilsatt i ½ års vikariater fram til 31.12. 16. De har fått tilbud om forlengelse ut skoleåret.

To assistenter har permisjon. Irfan Walayat og Tina Konnerud er tilsatt i ½ års vikariater fram til 31.12.16. De har også fått tilbud om å forlenge sine vikariater ut skoleåret.

**Vedtak:** Driftsstyret tar saken til orientering.

 **SAK 21/16: Endringer i driftsstyret**

Leder og representant for de kommunalt ansatte går av 31.12.16.

Leder går av. FAU har funnet to representanter fra de foresatte.

Gry Brandsnes ble valgt som leder. Aid Hiort som vara.

Representant for de kommunalt ansatte stiller til gjenvalg og

Tatevik Sarkisian ble valgt for to nye år.

**Vedtak:** To nye representanter ble valgt inn i skolens Driftsstyre.

**SAK 22/16: Skolens økonomi**

Status foreløpig regnskap: Skolens regnskap per oktober fremgår av oversikten nedenfor. Tallene for november foreligger i midten av desember.

Regnskapet for 2016 er imidlertid ikke avsluttet, og er følgelig gjenstand for justeringer av status for både inntekter og utgifter. Følgende regnskapstall vil derfor endres:

|  |  |  |  |  |
| --- | --- | --- | --- | --- |
| **Kostnadssted**  | **Totalt budsjett hittil i år:** | **Regnskap hittil i år:**  | **Avvik kr** | **Avvik prosent** |
| Grunnskolen  | 23 5489 50  | 22 884 900  | 664 50 | 2,82 |

**Vedtak:** Driftsstyret tar saken til orientering.

**SAK 23/16: Seminar for personalet høst 2016**

Alle ansatte ved skolen var på Seminar i Stockholm den 17.- og 18.11. 2016. Budsjett og program var godkjent av driftsstyret. Skolebesøket på Sødermalmskolan var lærerikt. Personalet hadde også en fin økt med temaet:

"Ullevålsveien skole, særpreg, framtid og sentrale føringer"

Pia Klint Tveterås assisterende direktør i APS innledet økten. Arbeidet fortsetter i plangruppen og videre i personalet. Tilbakemeldingene fra personalet på seminaret i sin helhet har vært svært positive.

Driftsstyret ønsket å høre om sentrale føringer. Rektor viste til Pia Klint Tveterås sitt innlegg. Det framkommer ingen informasjon om nedleggelse/nedprioritering av spesialskolene. Spesialskolene ble, sammen med PPT en egne avdeling APS høsten 2015 med Walter Frøyen som leder.

**Vedtak:** Driftsstyret tar saken til orientering.

**SAK 24/16: Felles kompetanseheving for alle spesialskoler**

4. og 18.01.2017 kl 14.00 skal alle pedagogene som jobber ved byens spesialskoler på felles forelesning med temaet Vurdering for læring( VFL). Temaet følges opp på de ulike skolene og er et felles satsningsområde. Dette fører til at elevene må sendes hjem etter 3. økt, dvs kl 13.10 denne dagen

**Vedtak:** Driftsstyret tar saken til orientering.

**SAK 25/16: Møteplan for vår 2016**

16.januar gjennomgang av neste års budsjett og Strategisk plan.

7.03.17 gjennomgang av Fullstendighetserklæringen og årets regnskap.

Ved behov avholdes det et møte ved slutten av skoleåret 2016-17.

**SAK 26/16: Eventuelt**

FAU melder et behov for en skolefritidsordning for elevene her på Ullevålsveien skole. Alle medlemmer av Driftsstyre forhører seg i sine organer om hvordan vi kan arbeide videre med denne saken.

Saken settes opp på neste møtes saksliste.